Inisiatiewe > Veldtogte > Stop Onteiening
deur AfriSake | Feb 28, 2018
“AfriSake ondersteun eiendomsreg. Ons monitor wat in die parlement gebeur, lewer insette, en neem waar nodig sake na die hof. Maar dit sou nie genoeg wees om net op beter politieke besluite staat te maak nie. Daarom werk ons ook om ons lede se belange – en die openbare belang – te beskerm selfs onder die slegste moontlike politieke leierskap.”
– Piet le Roux, uitvoerende hoof van AfriSake –
Die openbare konsultasieproses, vir die voorgenome wysiging van die Grondwet om vir onteiening sonder vergoeding voorsiening te maak, het op Maandag 26 Junie 2018 afgeskop. AfriSake gaan deelneem en moedig sy lede aan om ook deel te neem.
Grondwetlike hersieningskomitee opbenbare konsultasies skedule:
Limpopo & Noord-Kaap 27 – 30 Junie 2018
Mpumalanga & Vrystaat 2 – 4 Julie 2018
Natal & Noordwes 17 – 19 Julie 2018
Gauteng & Oos-Kaap 26 – 28 Julie 2018
Wes-Kaap 1 – 4 Augustus 2018
Kliek hier vir die volledige skedule.
AfriSake dien kommentaar in teen onteiening sonder vergoeding
AfriSake het intussen sy skriftelike teenstand teen die voorgestelde verandering by die grondwetlike hersieningskomite ingedien. Dit bevat
AfriSake se standpunt, opgestel deur Piet le Roux, uitvoerende hoof van AfriSake
Besware vanuit ‘n konstitusionele oogpunt, opgestel deur professor Koos Malan van die Universiteit Pretoria
Besware vanuit ‘n internasionalereg-oogpunt, opgestel deur professor Hennie Strydom van die Universiteit Johannesburg
Besware vanuit ‘n ekonomiese oogpunt, opgestel deur Russell Lamberti, ‘n makro-strateeg van ETM Analytics
‘n Uiteensetting van feitefoute en statistiese gebreke in die mosie vir onteiening sonder vergoeding, soos deur die EFF en ANC voorgestel en deur die parlement aanvaar.
Kliek hier vir die volledige dokument.
AfriSake se standpunt oor onteiening sonder vergoeding en benadering tot eiendomsreg
AfriSake is gekant teen die voorgestelde wysiging van die grondwet om onteieining sonder vergoeding moontlik te maak. Lees hier wat AfriSake se standpunt oor onteiening sonder vergoeding is.
AfriSake bevorder eiendomsreg om drie redes: die belang van die eienaar; die algemene ekonomiese belang; en die belang van die burgerlike samelewing en die regsorde. Lees hier wat AfriSake se benadering tot eiendomsreg is.
‘n Oorsig van AfriSake se beraad oor onteiening sonder vergoeding
ANC en EFF wil onteien sonder vergoeding. AfriSake sê NEE
Voeg jou naam by hierdie stryd #StopOnteiening